Määruse (EÜ) nr 223/2009 artikli 11 lõike 3 kohaselt on nii liikmesriikide kui ka komisjoni poolt kindlaksmääratavate kohustuste „eesmärgiks veelgi tugevdada üldsuse usaldust Euroopa statistika vastu ning teha edusamme tegevusjuhises sisalduvate statistikaalaste põhimõtete rakendamisel“. Muutmismääruse (EL) nr 2015/759 põhjenduses 17 on veel sätestatud, et usaldusväärsuse tagamise kohustustesse, mille iga liikmesriik kehtestab oma riiklikke eripärasid arvesse võttes, tuleks lisada asjaomase liikmesriigi valitsuse poolt tegevusjuhise rakendamise tingimuste parandamiseks või säilitamiseks võetavad konkreetsed kohustused.

Komisjon tutvustas esimest korda statistika usaldusväärsuse tagamiseks võetavate kohustuste kontsepti (edaspidi „kohustused“) Euroopa Parlamendile ja nõukogule esitatud teatises „Euroopa statistika tõhusa kvaliteedijuhtimise väljatöötamine“ 15. aprillil 2011. Kohustuste eesmärk oli kaasata riikide parlamendid vastutuse kandmisse selle eest, millisel määral peab riik kinni Euroopa statistika tegevusjuhisest, luues seega varem puudunud seose tegevusjuhise ja valitsuste vahel. Kohustuste lisaväärtus oli tõepoolest tagada seos valitsustega, et kaasata Euroopa statistika tegevusjuhise põhimõtete institutsioonilised aspektid, mis ei ole statistikaasutuste endi pädevuses. Samuti soovitas komisjon kõnealuses teatises, et õiguslik raamistik, st määrus (EÜ) nr 223/2009, tuleks läbi vaadata, ja lisada sellesse kohustuste kontsept ühena meetmetest, mis võetakse üldsuse usalduse suurendamiseks Euroopa statistika vastu. Nõukogu toetas kohustuste lisamist ja määruse (EÜ) nr 223/2009 läbivaatamist.

Komisjon (Eurostat) koostab igal aastal järelevalvearuanded selle kohta, kuidas riiklikud statistikaametid on tegevusjuhist järginud. Euroopa statistika haldamise nõuandekogu aastaaruanne käsitleb edusamme, mida on tehtud Euroopa statistikasüsteemi raames ja eelkõige Eurostatis. Iga-aastase järelevalvemenetluse tulemused on osa ELi statistika üldhinnangust, mis esitatakse sügisel toimuval majandus- ja rahandusküsimuste nõukogu kohtumisel. 2008. aastal ja seejärel 2016. aastal andis komisjon Euroopa Parlamendile ja nõukogule aru Euroopa statistika tegevusjuhise rakendamise ja ESSi raames toimuva koordineerimise kohta.

Tegevusjuhis on ESSi ühise kvaliteediraamistiku alustala ja ESSi statistikaasutused on kohustunud seda järgima. Tegevusjuhise järgimise kontrollimiseks on kasutusele võetud korrapärased vastastikused eksperdihinnangud ja edusamme jälgitakse Euroopa statistikasüsteemi komiteele esitatavates aastaaruannetes. Tegevusjuhise järgimise olulisust rõhutati veelgi, kui Euroopa statistikasüsteemi komitee võttis 2016. aasta septembris vastu kvaliteedideklaratsiooni.

Euroopa statistika tegevusjuhisega nähakse ette nõuded Euroopa statistika arendamiseks, koostamiseks ja levitamiseks. Juhised põhinevad Euroopa statistikasüsteemi (ESS) statistika kvaliteedi ühisel määratlusel ning need hõlmavad institutsioonilise keskkonna, statistika kogumise protsesside ja Euroopa ametliku statistika väljundite kõiki valdkondi. Nimetatud kohustuse raames on institutsiooniline keskkond kõige olulisem valdkond, sest institutsioonilised ja organisatsioonilised tegurid mõjutavad märkimisväärselt Euroopa statistika arendamise, tegemise ja levitamisega tegelevate statistikaasutuste tulemuslikkust ja usaldusväärsust.

Käesolev aruanne on esimene, mis on koostatud eespool nimetatud sätte kohaselt.

Komisjon annab aru Euroopa Parlamendile ja nõukogule avaldatud usalduse tagamise kohustuse täitmise kohta ning, kui see on asjakohane, asjaomaste eduaruannete kohta 9. juuniks 2018 ning pärast seda iga kahe aasta tagant.“

Kui liikmesriik ei ole 9. juuniks 2017 usalduse tagamise kohustust avaldanud, esitab ta komisjonile ja avalikustab eduaruande tegevusjuhise rakendamise kohta ning, kui see on asjakohane, jõupingutuste kohta, mida on tehtud statistika usaldusväärsuse tagamiseks võetud usalduse tagamise kohustuse sõnastamiseks. Neid eduaruandeid ajakohastatakse korrapäraselt ja vähemalt iga kahe aasta tagant pärast nende esmast avaldamist.

Käesoleva aruande õiguslik alus on määrus (EÜ) nr 223/2009 Euroopa statistika kohta, eelkõige selle artikli 11 lõige 4, milles on sätestatud, et:

2.Usaldusväärsuse tagamise kohustuste ülevaade ja liikmesriikide aruanded

2.1.Kohustuste vorm

Määruse (EÜ) nr 223/2009 artikli 11 kohaselt peavad liikmesriigid sõnastama ja avaldama statistika usaldusväärsuse tagamise kohustuse või vähemalt saatma komisjonile ja avaldama eduaruande tegevusjuhise rakendamise ja kõnealuse kohustuse sõnastamiseks tehtud jõupingutuste kohta. Kuna määruses ei ole kohustuse vormi kindlaks määratud, võivad liikmesriigid vabalt valida erinevate variantide vahel, kui üldsuse usalduse tõstmise eesmärk on saavutatud valitsuse võetud kohustuse kaudu tagada tingimused kvaliteetse statistika koostamiseks.

Selle tingimuse alusel võib statistika usaldusväärsuse tagamiseks võetavate kohustuste kontsept olla väga kasulik vahend sõltumata sellest, kas liikmesriik valib iseseisva kohustuse, selgitab, milline riiklik õigusakt kohustust sisaldab, või saadab eduaruande. Kõik need variandid sobivad valitsuse teadlikkuse suurendamiseks tegevusjuhise ja sõltumatu statistika tähtsuse kohta.

Kohustuse vormi osas jagunevad liikmesriigid vastavalt valitud variandile kahte põhirühma: need, kes on sõnastanud konkreetsed kohustused, ja need kes on deklareerinud, et teatavad riigi seadusandlikud dokumendid sisaldavad kohustust. Mõni teise rühma kuuluv liikmesriik on teatanud, et ei kavatse sõnastada iseseisvat kohustust, samas kui teised on osutanud, et neil on endiselt kavas seda teha.

2.2.Iseseisvad usaldusväärsuse tagamise kohustused

Praeguseks on avaldatud järgmised iseseisvad kohustused (loetletud kronoloogiliselt) järgmistes liikmesriikides:

Kreeka: Kreeka statistika usaldusväärsuse tagamise kohustuse kirjutas 29. veebruaril 2012 alla Kreeka peaminister ning maksunduse ja tolliliidu ning auditi ja pettusevastase võitluse eest vastutav Euroopa Komisjoni liige. See oli esimene kohustus, mis anti välja isegi enne seda, kui komisjon oli võtnud vastu oma ettepaneku määruse (EÜ) nr 223/2009 muutmiseks. Kreeka kohustus on eriline ka selle poolest, et selle kaasallkirjastas Euroopa Komisjoni liige. See sisaldab valitsuse konkreetsete meetmetega kombineeritud ausõnalisi lubadusi, mis käsitlevad eelkõige lisana esitatud statistika õigusaktide muutmist. Kreeka valitsus annab komisjonile (Eurostatile) nende meetmete rakendamise kohta aru.

Rootsi: Statistika usaldusväärsuse tagamise kohustus esitati Rootsi valitsuse 2017. aasta eelarve eelnõus. Hiljem avaldati see ka Rootsi statistikaameti veebisaidil. Eelnõus kirjeldab valitsus võetud kohustust luua usaldus statistika vastu ja loetleb meetmed, mida ta võtab statistikasüsteemi koordineerimise ja kvaliteediga seotud järelmeetmete parandamiseks. Eelnõus selgitati ka, et Statistics Sweden vastutab koordineerimise ja kehtestati rakendatavad kvaliteedikontrolli meetmed.

Sloveenia: Sloveenia valitsus võttis statistika usaldusväärsuse tagamise kohustuse vastu 5. jaanuaril 2017. See avaldati hiljem koos vastava lühikokkuvõttega Sloveenia statistikaameti veebisaidil. Kohustus põhineb asjaolul, et Sloveenias on asjakohane institutsiooniline keskkond ametliku statistika rakendamiseks tagatud riikliku statistika seaduses sätestatud järgmiste põhimõtete rakendamisega: ametialane sõltumatus, ressursside piisavus, volitus andmete kogumiseks, statistiline konfidentsiaalsus, erapooletus ja objektiivsus.

Iirimaa: Iiri statistika usaldusväärsuse tagamise kohustuse võttis Iirimaa valitsus vastu 30. mail 2017 ja hiljem avaldati see Iiri statistikaameti veebisaidil. Osutades määrusele (EÜ) nr 223/2009 ja riiklikule statistikaseadusele peab Iirimaa valitsus sõltumatut, objektiivset ja usaldusväärset statistikat oluliseks avalikuks hüveks, tunnustab ametliku statistika rolli tulemuslike arutelu- ja otsustusprotsesside seisukohast poliitikas, ettevõtluses ja ühiskonnas ning väärtustab riikliku statistikanõukogu rolli Iiri statistikasüsteemi strateegilises suunamises.

Belgia: Belgia statistika usaldusväärsuse tagamise kohustuse kiitis konsultatsioonikomitee heaks 31. mail 2017 ja hiljem avaldati see Belgia föderaalse statistikaameti veebisaidil. Statistika usaldusväärsuse tagamise kohustusega kohustusid föderaalvalitsus ning piirkondade ja kogukondade valitsused tegema kõik endast oleneva, et tagada riikliku statistika puhul aluspõhimõtete järgimine ja kõrge kvaliteet.

Rumeenia: Rumeenia statistika usaldusväärsuse tagamise kohustuse võttis Rumeenia valitsus vastu oma kohtumisel 9. juunil 2017. See sisaldab Rumeenia valitsuse võetud selget kohustust tagada riikliku statistikaameti ja teiste ametliku statistika koostajate sõltumatus ja kaitsta seda ning tagada riikliku statistikaameti presidendi õigus ja kohustus täita erialaseid ja juhtimisülesandeid, mis on seotud riikliku ametliku statistika koostamisega.

Malta: Malta valitsuse nimel allkirjastas peaminister statistika usaldusväärsuse tagamise kohustuse 17. mail 2018. Malta valitsus tunnustas, et Euroopa statistikat arendatakse, koostatakse ja levitatakse kooskõlas Euroopa Liigu toimimise lepingu artikliga 338 ja määrusega (EÜ) nr 223/2009 ning väärtustas Malta järelevalveasutuse Malta Statistics Authority Board ja riikliku statistikaameti rolli Malta statistikasüsteemi strateegilises suunamises ja edasiarendamises. Lisaks kohustus ta jätkuvalt tagama Malta riikliku statistikaameti sõltumatuse, toetama seda tegevusjuhise rakendamise tingimuste säilitamises või parandamises ja looma riiklikule statistikaametile tingimused juurdepääsuks halduslike ja muude allikate andmetele, et arendada ja koostada kvaliteetset statistikat kõikides valdkondades, vähendades samas üksikisikute, leibkondade ja ettevõtjate vastamiskoormust.

Iseseisvate kohustuste vorm, sisu ja pikkus on väga erinevad. See on täielikult kooskõlas eesmärgiga võtta arvesse riiklike statistikasüsteemide eripära. Täheldada võib ka seda, et hoolimata erinevustest, on olemasolevate kohustuste koostamisel saadud inspiratsiooni nii varasematest kohustustes kui ka kahest komisjoni (Eurostat) poolt 2012. aastal soovitatud näidisvormist.

Üks vorm sisaldab võimalust statistika usaldusväärsuse tagamise kohustuse uuesti sõnastamiseks, kui tekib oluline vajadus paranduste tegemiseks.

Sellega seoses tuleb märkida, et kaks kandidaatriiki, Albaania ja Montenegro, sõnastasid hiljuti iseseisvad statistika usaldusväärsuse tagamise kohustused, mis näitab, et selliseid kohustusi tunnustatakse väljaspool Euroopa Liidu praegust territooriumi hea tavana.

2.3.Riiklikud õigusaktid kohustustena

Viisteist liikmesriiki on oma aruannetes teatanud, et teatavad riiklikud õigusaktid sisaldavad sätteid, mis moodustavad statistika usaldusväärsuse tagamise kohustuse. Mõni neist on seepärast teatanud, et ta ei kavatse iseseisvat kohustust sõnastada. Valdav enamus nimetatud viieteistkümnest liikmesriigist on selgelt viidanud konkreetsetele artiklitele, mis moodustavad asjaomase kohustuse ja esitanud lisaselgitusi.

Selline kohustuse kindlaksmääramise variant on samuti võimalik, kui teatavad tingimused on täidetud. Kõige olulisem on, et vastavad õigussätted hõlmaksid kohustuse poliitilist elementi, mida on kõige täpsemalt kirjeldatud muutmismääruse (EÜ) nr 2015/759 põhjenduses 17.